บอกรัก ฮัก (Hug) กันที่บ้านแฟน@ห้วยน้ำช้าง
เมื่อเอ่ยชื่อ เชียงของ จ.เชียงราย น้อยคนจะไม่รู้จัก นักท่องเที่ยวส่วนใหญ่หากเดินทางขึ้นไปเที่ยวภาคเหนือก็อดใจจะเลยไปเที่ยวเชียงของไม่ได้ เพราะที่นี่นอกจากมีสะพานข้ามแม่น้ำโขงแห่งที่ 4 เชียงของ-ห้วยทรายแล้ว ยังมีแหล่งท่องเที่ยวศิลปวัฒนธรรมเก่าแก่มากมาย,หนึ่งในจำนวนแหล่งท่องเที่ยวที่พลาดไม่ได้คือ อ่างเก็บน้ำห้วยน้ำช้าง ตั้งอยู่บริเวณบ้านแฟน หมู่ 5 ต.สถาน เป็นอ่างเก็บน้ำขนาดใหญ่ที่โอบล้อมไปด้วยป่าเขาอันแสนร่มรื่นสวยงาม,มีเรื่องเล่าขานถึงความรัก คังกิเทน เทพเจ้าแห่งความรัก มีหินแกะสลักเป็นพระพิฆเนศปางความรักกอดกัน ตั้งอยู่ริมอ่างเก็บน้ำห้วยน้ำช้างว่ากันว่าหากใครไปขอพรจะประสบความสมหวังทุกประการ,นายทัศนัย สุธาพจน์ นายอำเภอเชียงของ เผยว่า ในปีนี้เพื่อเป็นการส่งเสริมการท่องเที่ยว และส่งเสริมความรักความมั่นคงในครอบครัว ได้กำหนดจัดงานเทศกาล บอกรัก ฮัก (Hug) กันที่บ้านแฟน @ห้วยน้ำช้างขึ้นเป็นครั้งที่ 3 ในวันวาเลนไทน์ 14 ก.พ. ณ อ่างเก็บน้ำห้วยน้ำช้าง,โดยจะเนรมิตพื้นที่รอบอ่างให้เป็นสีชมพู มีกิจกรรมจดทะเบียนสมรสบนแพกลางน้ำสวยใส นายอำเภอทำหน้าที่เป็นนายทะเบียนลงนามด้วยตัวเอง ภายในงานยังมีนักดนตรีออเคสตราคอยบรรเลงเพลงรักหวานชื่นเบาๆท่ามกลางป่าเขาสายลมเย็นๆ เรียกว่าบรรยากาศสุดแสนโรแมนติก,นอกจากนี้ ยังจัดกิจกรรมให้คู่รักเกี่ยวก้อยเดินแฟนตาซีท่ามกลางแขกผู้มีเกียรติหลายวงการ โดยมียุวศิลปินนักเรียน 200 คน จะมานั่งวาดภาพศิลปะ ความรักแท้  ตั้งประดับสร้างสีสันให้ถ่ายรูปรอบอ่างเก็บน้ำ,รวมทั้งมีการประกวดภาพถ่ายมหัศจรรย์ธรรมชาติแห่งดิน น้ำ ป่า ห้วยน้ำช้าง ณ เชียงของ ปลายทางแห่งความสุขที่หลากหลาย จึงขอเชิญชวนคู่รักไปจดทะเบียนสมรสที่บ้านแฟนกัน ในวันที่ 14 ก.พ.62 วันแห่งความรัก,เชื่อว่าคู่รักคงจะไม่พลาดงานนี้,วีระชัย ปทุมชัย
หนึ่งในจำนวนแหล่งท่องเที่ยวที่พลาดไม่ได้คือ อ่างเก็บน้ำห้วยน้ำช้าง ตั้งอยู่บริเวณบ้านแฟน หมู่ 5 ต.สถาน เป็นอ่างเก็บน้ำขนาดใหญ่ที่โอบล้อมไปด้วยป่าเขาอันแสนร่มรื่นสวยงาม
ห้วยน้ำช้าง,เชียงของ,เชียงราย,มองทั่วทิศเมืองไทย,วีระชัย ปทุมชัย